b'\n_START_ARTICLE_\nUnge Aksjon\xc3\xa6rer\n_START_SECTION_\nStudenter p\xc3\xa5 B\xc3\xb8rs\n_START_PARAGRAPH_\nUnge Aksjon\xc3\xa6rer arrangerer \xc2\xabStudenter p\xc3\xa5 B\xc3\xb8rs\xc2\xbb, en aksjekonkurranse for studentlag fra universiteter og h\xc3\xb8yskoler i hele Norge. Konkurransen arrangeres i samarbeid med AksjeNorge, E24 og Finansavisen og g\xc3\xa5r normalt over 12 uker i hvert v\xc3\xa5r- og h\xc3\xb8stsemester. Hvert lag best\xc3\xa5ende av minst fire medlemmer f\xc3\xa5r 1\xc2\xa0000\xc2\xa0000 NOK i fiktive penger for \xc3\xa5 investere i aksjer p\xc3\xa5 Oslo B\xc3\xb8rs. Det er lagt begrensinger p\xc3\xa5 vekting i portef\xc3\xb8ljen, slik at valg av aksjer i st\xc3\xb8rst mulig grad blir basert p\xc3\xa5 analyse - stock-picking - fremfor \xc3\xa5 ta overdreven risiko for kortsiktig gevinst. Dette har til hensikt at konkurransen skal gi studenter praktisk erfaring med aksjehandel og et mer realistisk bilde av risikotagning._NEWLINE_Lagene er er organisert i tre divisjoner \xe2\x80\x93 Eliteserien, AksjeNorge-ligaen og 2. divisjon. Divisjonsinndelingen har som intensjon \xc3\xa5 s\xc3\xb8rge for mer kontinuitet i lagene, samt at det gj\xc3\xb8r at lagene i de to \xc3\xb8verste divisjonene f\xc3\xa5r disinsentiver til \xc3\xa5 ta stor risiko i form av at de rykker ned hvis de er blant de d\xc3\xa5rligste lagene i sin divisjon. Det sentrale i  Studenter p\xc3\xa5 B\xc3\xb8rs er \xc3\xa5 gi studenter praktisk erfaring med aksjehandel og \xc3\xb8kt innsikt i aksjemarkedet.\n_START_SECTION_\nAnalysekonkurransen\n_START_PARAGRAPH_\nUnge aksjon\xc3\xa6rer inviterer h\xc3\xb8yskole- og universitetsstudenter i hele Norge p\xc3\xa5 alle niv\xc3\xa5er til \xc3\xa5 sende inn bidrag til Analysekonkurransen. Konkurransen holdes to ganger i \xc3\xa5ret, og er gratis og \xc3\xa5pen for alle i nevnte m\xc3\xa5lgruppe. Analysen skal dreie seg om et valgfritt selskap.'